Wikipedia:Voorbladartikel week 50 2007 - Wikipedia
Wikipedia:Voorbladartikel week 50 2007
Andries Pretorius was 'n Voortrekkerleier wat 'n belangrike rol gespeel het in die vestiging van die Zuid-Afrikaansche Republiek, sowel as die vroeëre, maar kortstondige Natalia Republiek in Suid-Afrika. Hy was ook 'n sleutelfiguur in die Slag van Bloedrivier. Die adminstratiewe hoofstad van Suid-Afrika, Pretoria, is na Andries Pretorius vernoem. Sy seun, Marthinus Wessel Pretorius, was Staatspresident van die Zuid-Afrikaansche Republiek en die Oranje-Vrystaat.
Pretorius was oorspronklik 'n boer van Graaff-Reinet in die Kaapkolonie en 'n afstammeling van die eerste Nederlandse setlaars in Suid-Afrika. Hy het egter sy tuiste agter gelaat en by die Groot Trek aangesluit. Hy het die Drakensberge oorgesteek na Natal, wat hy in November 1838 bereik het. Die trekkers daar het nie 'n erkende leier gehad het nie en Pretorius was dadelik gekies as die Kommandant-generaal.
Pretorius het sonder versuim 'n mag saamgestel om dood van Piet Retief en sy geselskap, wat die vorige Februarie deur Dingaan vermoor is, te wreek. Dié daad het gelei tot die Slag van Bloedrivier en 'n oornag-beroemdheid vir Pretorius.
Ontsluit van "https://af.wikipedia.org/w/index.php?title=Wikipedia:Voorbladartikel_week_50_2007&oldid=267154"